C 313/9

Český vnútroštátny postup prideľovania obmedzených prepravných práv leteckým dopravcom

(Text s významom pre EHP)

(2006/C 313/04)

V súlade s článkom 6 nariadenia (ES) č. 847/2004 o rokovaniach a vykonávaní dohôd o leteckej dopravnej službe medzi členskými štátmi a tretími krajinami Európska komisia uverejňuje nasledujúci vnútroštátny postup rozdelenia prepravných práv medzi oprávnených leteckých dopravcov Spoločenstva v prípadoch, keď sú tieto práva obmedzené v zmysle dohôd o leteckej dopravnej službe s tretími krajinami.

Postup udeľovania prepravných práv leteckým dopravcom Spoločenstva vo vzťahu k tretím krajinám

Rozhodovanie o udelení prepravných práv spadá v Českej republike pod výlučnú právomoc Ministerstva dopravy. Odbor civilného letectva postupuje podľa všeobecných predpisov ustanovujúcich správne riadenie (najmä zákon č. 500/2004 Zb. správneho poriadku) so špecifickými odchýlkami ustanovenými v zákone č. 49/1997 Zb. o civilnom letectve a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov(§ 70a – 70d).

Ministerstvo dopravy rozhoduje o udelení prepravných práv leteckým dopravcom na základe písomných žiadostí. Žiadosti o udelenie prepravných práv sa majú predkladať v českom alebo anglickom jazyku na tejto adrese:

„§ 70a

Udeľovanie prepravných práv

1. Ministerstvo dopravy rozhoduje o udelení prepravných práv leteckým dopravcom na základe písomných žiadostí.

2. Požiadavky týkajúce sa žiadosti o udelenie prepravného práva a zoznam dokladov, ktoré musia byť k žiadosti doložené, ustanovia vykonávací právny predpis.

§ 70b

1. Ministerstvo dopravy zverejní informáciu o prijatí prvej žiadosti o udelenie prepravného práva na svojej úradnej tabuli a zároveň spôsobom umožňujúcim diaľkový prístup do 7 dní od jej doručenia. Ďalší leteckí dopravcovia môžu podať žiadosť o udelenie prepravného práva na tú (tie) istú (isté) linku (linky) do 21 dní od uverejnenia informácie o prvej žiadosti. Neskôr podané žiadosti sa nebudú zohľadňovať. Informáciu o prijatí žiadostí ďalších leteckých dopravcov zverejní Ministerstvo dopravy na svojej úradnej tabuli a zároveň spôsobom umožňujúcim diaľkový prístup do 7 dní od jej doručenia.

2. O žiadostiach podaných podľa odseku 1 rozhoduje Ministerstvo dopravy v spoločnom konaní.

3. V konaní o udelení prepravného práva možno nahliadnuť do spisu až po uplynutí lehoty určenej na podávanie žiadostí podľa odseku 1.

§ 70c

1. Ministerstvo dopravy pri rozhodovaní o udeľovaní prepravných práv prihliadne na:

a) typ a úroveň ponúkaných leteckých služieb,

b) početnosť ponúkaných leteckých služieb a ponúkanú kapacitu,

c) termín predpokladaného začatia prevádzkovania a obdobie prevádzky,

d) dostupnosť ponúkaných služieb užívateľom,

e) ponúkané tarify,

f) zabezpečenie dopravného výkonu vrátane nadväznosti a zapojenia do existujúcej siete liniek.

2. Ministerstvo dopravy rozhodne o žiadosti o udelenie prepravného práva do 60 dní od doručenia prvej žiadosti

3. Rozhodnutie o udelení prepravného práva sa vydáva na obdobie 10 rokov.

4. Ministerstvo dopravy zverejní rozhodnutie o udelení prepravného práva na svojej úradnej tabuli a súčasne spôsobom umožňujúcim diaľkový prístup.

5. Letecký dopravca, ktorému bolo udelené prepravné právo, ho nesmie postúpiť inej osobe.

6. V prípade, že príslušný úrad cudzieho štátu nevydá alebo odoberie leteckému dopravcovi prevádzkové oprávnenie na poskytovanie leteckých služieb na určenej linke, je letecký dopravca povinný túto skutočnosť bezodkladne písomne oznámiť Ministerstvu dopravy.

§ 70d

Odňatie prepravných práv

Ministerstvo dopravy odníme udelené prepravné právo ak

a) letecký dopravca nezačne prevádzkovanie na určenej linke do 6 mesiacov odo dňa nadobudnutia účinnosti rozhodnutia o udelení prepravného práva,

b) letecký dopravca nevyužíva udelené prepravné právo viac ako 12 po sebe nasledujúcich kalendárnych mesiacov,

c) príslušný úrad cudzieho štátu nevydá alebo odníme leteckému dopravcovi príslušné prevádzkové oprávnenie,